****

**REPUBLIKA HRVATSKA**

**ZADARSKA ŽUPANIJA**

**OPĆINA POSEDARJE**

**Jedintveni upravni odjel**

Trg Martina Posedarskog 1

23242 Posedarje

KLASA: 610-01/24-01/08

URBROJ: 2198-07-3/1-24-01

Posedarje, 29. studenog 2024. godine

Na temelju članka 19. Zakona o lokalnoj i područnoj (regionalnoj) samoupravi („Narodne novine“ broj [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261)-vjerodostojno tumačenje, [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285)-pročišćeni tekst, [137/15](http://www.zakon.hr/cms.htm?id=15727), 123/17 98/19, 144/20), članka 7. Zakona o kulturnim vijećima i financiranju javnih potreba u kulturi (NN 83/22) te članka 15. i 20. Pravilnika o financiranju javnih potreba Općine Posedarje („Službeni glasnik Općine Posedarje“ broj 4/18), Jedinstveni upravni odjel Općine Posedarje, objavljuje:

**Javni natječaj za predlaganje programa/projekata/manifestacija/inicijativa**

**u okviru javnih potreba Općine Posedarje za 2025. godinu**

**I.**

Općina Posedarjepoziva pravne i fizičke osobe koje su programski usmjerene na rad u području sporta, kulture i školstva da se prijave na natječaj za financiranje programa/projekata/manifestacija/inicijativa koji doprinose zadovoljenju javnih potreba u području sporta i kulture.

**II.**

Pravne i fizičke osobe mogu prijaviti program/projekt/manifestaciju/inicijativu za slijedeće aktivnosti :

1. Kultura
2. Sport
3. Organizacija ljetnih kulturnih i sportskih događanja
   1. AKTIVNOST – KULTURA

* djelatnosti ustanova, udruženja i organizacija u kulturi kao poticanje umjetničkog i kulturnog stvaralaštva,
* akcije i manifestacije koje pridonose razvitku kulturnog života

Ukupno planirana vrijednost Natječaja – kultura je 20.000,00 eura.

Najmanji iznos financijskih sredstava koji se može prijaviti i ugovoriti po pojedinom programu/projektu/manifestaciji/inicijativi je 1.000,00 eura, a najveći iznos po pojedinom programu/projektu/manifestaciji/inicijativi je 15.000,00 eura. Očekivani broj fizičkih/pravnih osoba s kojim će se sklopiti ugovor je 4.

2.1 AKTIVNOST – SPORT

* poticanje i promicanje sporta,
* sportske aktivnosti djece i mladeži,
* djelovanje sportskih udruga,
* sudjelovanje na sportskim natjecanjima,
* sportska rekreacija za odrasle i sl.

Ukupno planirana vrijednost Natječaja – sport je 180.000,00 eura.

Najmanji iznos financijskih sredstava koji se može prijaviti i ugovoriti po pojedinom programu/projektu/manifestaciji/inicijativi je 1.000,00 eura, a najveći iznos po pojedinom programu/projektu/manifestaciji/inicijativi je 115.000,00 eura. Očekivani broj fizičkih/pravnih osoba s kojim će se sklopiti ugovor je 10.

3.1. AKTIVNOST - ORGANIZACIJA LJETNIH KULTURNIH I SPORTSKIH DOGAĐANJA

* sportski turniri
* kulturna događanja (koncerti i sl.)

Ukupno planirana vrijednost Natječaja – organizacija ljetnih kulturnih i sportskih događanja je 30.000,00 eura.

Najmanji iznos financijskih sredstava koji se može prijaviti i ugovoriti po pojedinom programu/projektu/manifestaciji/inicijativi je 1.000,00 eura, a najveći iznos po pojedinom programu/projektu/manifestaciji/inicijativi je 10.000,00 eura. Očekivani broj fizičkih/pravnih osoba s kojim će se sklopiti ugovor je 4.

**III.**

Prijave se podnose isključivo elektroničkim putem na odgovarajućim e obrascima korištenjem elektroničkog sustava som natječaji. Pojedini prijavitelj po ovom pozivu može podnijeti samo jednu prijavu po području aktivnosti, razmatrat će se samo pravodobno dostavljene prijave koje u cijelosti zadovoljavaju propisane uvjete ovog Poziva. Mjerila koje prijavitelji moraju ispunjavati i dokumentacija koja se prilaže prijavi detaljno su propisani u uputama za prijavitelje.

Rok za podnošenje prijedloga je 35 dana od dana objave odnosno do 06. siječnja 2025. godine

**IV.**

Postupak zaprimanja, otvaranja i pregleda dostavljenih prijava, ocjena prijava, ugovaranje, donošenje odluke o dodjeli financijskih sredstava, podnošenje prigovora detaljno su opisani u uputama za prijavitelje.

Sva pitanja vezana uz ovvaj poziv mogu se postaviti Jedinstvenom upravnom odjelu Općine Posedarje isključivo elektroničkim putem slanjem upita na adresu elektroničke pošte [info@opcina-posedarje.hr](mailto:info@opcina-posedarje.hr) a sva pitanja vezana uz registraciju i korištenje elektroničkog sustava za podnošenje prijava mogu se postaviti slanjem upita na adresu [podrska@som-system.com](mailto:podrska@som-system.com)

Prijavu prijedloga na Natječaj može podnijeti fizička i pravna osoba koja djeluje u Republici Hrvatskoj, a koja prijavljuje prijedlog koji je usmjeren na aktivnost u području kulture i sporta te temeljna svrha prijave prijedloga nije financijska dobit i koja je ispunila druge obveze prema davatelju financijskih sredstava, osobito dokazala namjenski utrošak sredstava za 2024.g. i prijašnje godine.

**V.**

Prije potpisa ugovora udruga će morati priložiti dokaze:

* da se protiv odgovorne osobe u udruzi ne vodi kazneni postupak.

**VI.**

Razmatrat će se samo programi/projekti/manifestacije/inicijative koji su pravodobno prijavljeni, te koji u cijelosti zadovoljavaju propisane uvjete Javnog natječaja.

V.D. PROČELNIK

Ante Klanac